text: বালি পৌরসভা ছিল ভারতের পশ্চিমবঙ্গ রাজ্যের হাওড়া শহরের উত্তর শহরতলি বালি অঞ্চলের পৌর পরিকাঠামো ও স্বায়ত্বশাসন সংস্থা। ১৮৮৩ সালের ১ এপ্রিল এই পৌরসভা গঠিত হয়। বালি ছিল এই পৌরসভার সদর। এই পৌরসভার আয়তন ছিল । বালি, লিলুয়া, বেলুড় ও পার্শ্ববর্তী এলাকা এই পৌরসভার অন্তর্ভুক্ত ছিল।
  
  বিবেকানন্দ সেতু (বালি ব্রিজ) ও নিবেদিতা সেতু বালিকে হুগলি নদীর অপর পাড়ে স্থিত ব্যারাকপুর ও কলকাতা শহরের সঙ্গে যুক্ত করেছে।
  
  প্রতিষ্ঠা 
  ১৮৮৩ সালের ১ এপ্রিল হাওড়া পৌরসংস্থার (তদনীন্তন হাওড়া পৌরসভা) ৩৫টি ওয়ার্ড নিয়ে পৃথক বালি পৌরসভা গঠিত হয়। যদিও ২০১৫ সালের ১০ জুলাই বালি পৌরসভা ও হাওড়া পৌরসংস্থা আবার সংযুক্ত হয়।
  
  জনতত্ত্ব 
  ২০০১ সালে পৌরসভার মোট জনসংখ্যা ২৬১৫৭৫, ১৯৯১ সালের থেকে 41.43% বৃদ্ধি পেয়েছিল। জনসংখ্যার ৪২.২২% মহিলা। লিঙ্গ অনুপাত ১০০০ পুরুষের মধ্যে ৭৪৪ মহিলা ছিল। এটি বালি এবং লিলুয়া ও বেলুড়ের নিকটবর্তী অঞ্চলে । ২০০১ সালে এই অঞ্চলে সামগ্রিক সাক্ষরতার হার ছিল ৮১.৯১% (১৯৯১ সালে এটি ৭৫.৩১% থেকে বেড়েছে), এর মধ্যে পুরুষদের মধ্যে সাক্ষরতার হার ৮৫.১৭% এবং মহিলা সাক্ষরতার হার ৭৭.৪৩%।
  
  ২০১১ সালে মোট জনসংখ্যা ছিল ২৯৩,৩৭৩, যার মধ্যে ১৫৬,৯১১ জন পুরুষ এবং ১৩৬,৪৬২ জন মহিলা ছিলেন ২০১১ সালের প্রকাশিত প্রতিবেদন অনুসারে।  ০- ৬ বছর বয়সী শিশুদের জনসংখ্যা ছিল ৩০৪৭৯, যা বালির মোট জনসংখ্যার ১০.৩৯% ছিল। বালি শহরে শিক্ষার হার ৮৮.৬০, পশ্চিমবঙ্গর গড় ৭৬.২৬%। বালিতে পুরুষদের মধ্যে সাক্ষরতার হার ৯০.৯৬% এবং মহিলা সাক্ষরতার হার ৮৬.৪৮% ছিল।
  
  সরস্বতী পাঠাগারের জলের ট্যাঙ্কটি ৫ নং ওয়ার্ডের স্থানীয় কাউন্সিলর সব্যসাচী চ্যাটার্জী-র নেতৃত্বে একটি কমিটির দ্বারা প্রতিষ্ঠিত হয়েছিল । তিনি অন্যান্য বিকাশের পাশাপাশি সেই অঞ্চলে পানীয় জলের বিতরণের পথিকৃৎ ছিলেন।
  
  বালি পৌরসভায় মোট ৫৫,৬১৯ টিরও বেশি বাড়িঘর ছিল যেখানে এটি জল এবং নিকাশী জাতীয় মৌলিক সুযোগ-সুবিধাগুলি সরবরাহ করত। এটি পৌরসভা সীমার মধ্যে রাস্তা তৈরি এবং এর অধীনে আসা সম্পত্তিগুলিতে শুল্ক আরোপেরও অনুমোদিত ছিল।
  
  অবলুপ্তি 
  পশ্চিমবঙ্গের মুখ্যমন্ত্রী মমতা বন্দ্যোপাধ্যায় হাওড়াকে একটি মেগাসিটি রূপে গড়ে তোলার লক্ষ্যে এবং শহরের সুনিয়ন্ত্রিত উন্নয়নের জন্য হাওড়া পৌরসংস্থা ও বালি পৌরসভার সংযুক্তির প্রস্তাব দেন। সেই প্রস্তাব অনুসারে ২০১৫ সালের ১০ জুলাই বালি ও হাওড়া সংযুক্ত হয়। বালি পৌরসভা এলাকার ৩৫টি ওয়ার্ডের সীমানা পুনর্বিন্যাস করে ২০টি ওয়ার্ড গঠিত হয়। ২০১৫ সালের ৩ সেপ্টেম্বর এই ওয়ার্ডগুলিতে প্রথম উপনির্বাচন অনুষ্ঠিত হয় এবং নির্বাচিত পৌর-প্রতিনিধিরা হাওড়া পৌরসংস্থার সদস্য হন।
  
  তথ্যসূত্র 
  
  বিষয়শ্রেণী:হাওড়া
  বিষয়শ্রেণী:হাওড়া জেলা
  বিষয়শ্রেণী:পশ্চিমবঙ্গের পৌরসভা
title: বালি পৌরসভা